open-index/open-wikipedia-markdown huggingface dataset:
Περιφέρεια Μπαλκάν

Η **Περιφέρεια Μπαλκάν **() είναι μία από τις περιφέρειες του Τουρκμενιστάν. Βρίσκεται στο δυτικότερο μέρος της χώρας, συνορεύει με το Ουζμπεκιστάν, το Καζακστάν, την Κασπία Θάλασσα, και το Ιράν. Πρωτεύουσά είναι το Μπαλκαναμπάτ, παλαιότερα γνωστό ως Νεμπίτ Νταγκ. Το Μπαλκάν σημαίνει "Δασωμένο βουνό" στα τουρκικά. Η περιφέρεια έχει έκταση 139,270 τετραγωνικών χιλιομέτρων και πληθυσμό 553.500 κατοίκων, σύμφωνα με εκτίμηση του 2005. Η πυκνότητα πληθυσμού της περιφέρειας είναι 3.3 άτομα ανά τετραγωνικό χιλιόμετρο και είναι η χαμηλότερη από όλες τις περιφέρειες του Τουρκμενιστάν.

Στις άλλες πόλεις περιλαμβάνονται οι εξής: Μπερεκέτ, Τουρκμένμπασι, Γκουμντάγκ, Σερντάρ, Χαζάρ, Γκιζιλετρέκ και Εσενγκούλι. 

Η περιφέρεια Μπαλκάν έχει σημαντικά ενεργειακά αποθέματα, τα οποία αντιπροσωπεύουν το 94% της παραγωγήςφυσικού αέριου του Τουρκμενιστάν και το 12% της παραγωγής πετρελαίου της χώρας. Επίσης, παράγει το 18% της ηλεκτρικής ενέργειας του Τουρκμενιστάν. Λόγω της πολύ χαμηλής παροχής νερού, η γεωργία είναι αμελητέα, και μόνο το 4,5% της καλλιεργήσιμης γης της χώρας βρίσκεται εντός της περιφέρειας. 

Στις κασπιακές ακτές της περιφέρειας Μπαλκάν περιλαμβάνεται το νησί Ογκούρτζα Αντά, το πιο σημαντικό νησί στο Τουρκμενιστάν και ένα από τα μεγαλύτερα στην Κασπία Θάλασσα.

## Επαρχίες
Η περιφέρεια Μπαλκάν διαιρείται διοικητικά σε 6 επαρχίες (*etraplar*; ενικός: *etrap*) και επτά πόλεις (*il*). Οι μετονομασίες από το 1995 εμφανίζονται σε παρενθέσεις:
* Περιοχές
** Επαρχία Μπερεκέτ (πρώην γνωστή ως Γκαζαντζίκ)
** Επαρχία Εσενγκουλί
** Επαρχία Ετρέκ (πρώην γνωστή ως Γκιζιλετρέκ)
** Επαρχία Μαγκτιμγκούλι (πρώην γνωστή ως Γκαριγκάλα)
** Επαρχία Σερντάρ (πρώην γνωστή ως Γκιζιλαρμπάτ)
** Επαρχία Τουρκμένμπασι
* Πόλεις
δεξιά|μικρογραφία|Σιδηροδρομικός σταθμός στην Πόλη Μπερεκέτ, Οκτώβριος 2017
** Μπαλκαναμπάτ (πρώην γνωστό Νεμπίτ-Νταγκ)
** Μπερεκέτ (πρώην γνωστό Γκαζαντζίκ, (ρωσικά: Казанджик ή Газанджык)
** Γκαραμπογκάζ (πρώην γνωστό ως Μπεκντάς)
** Γκουμντάγκ
** Χαζάρ (πρώην γνωστό ως Τσελεκέν)
** Πόλη Σερντάρ (πρώην γνωστό ως Κιζίλ-Αρβάτ, Γκιζιλαρμπάτ), το καθεστώς ετράπ (επαρχίας) χορηγήθηκε στις 3 Φεβρουαρίου 2008
** Πόλη Τουρκμένμπασι (πρώην γνωστό ως Κρασνοβόντσκ)

## Παραπομπές


## Εξωτερικοί σύνδεσμοι
* Τουρισμός στην Περιφέρεια Μπαλκάν

Μπαλκαν
Κυδωνιά Αιτωλοακαρνανίας

*Για οικισμούς στην Ελλάδα με το ίδιο όνομα δείτε το λήμμα [[Κυδωνιά (αποσαφήνιση)]]*

Η **Κυδωνιά** ή επίσημα **Κυδωνέα** είναι μικρό ορεινό χωριό της Αιτωλοακαρνανίας.

## Γεωγραφικά - ιστορικά στοιχεία
Η Κυδωνιά βρίσκεται στις βόρειες πλαγιές του όρους Πύργος σε υψόμετρο 880 μέτρων μερικά χιλιόμετρα δυτικά του όρους Βαρδούσια και αριστερά της όχθης του ποταμού Εύηνου. Είναι στα βορειοανατολικά σύνορα του Δήμου Ναυπακτίας με το Δήμο Δωρίδας. Απέχει 88 χλμ. Β. από τη Ναύπακτο και 15,5 χλμ. ΒΔ. από την Αρτοτίνα. Το όνομά της μετά την περίοδο της τουρκοκρατίας ήταν **Ζηλίστα** ή **Ζελίστα** και το 1835, μετά την επανάσταση του 1821, ορίστηκε έδρα του Δήμου Οφιονείας. Το 1927 ο οικισμός μετονομάζεται σε **Οξυά** και το 1928 σε Κυδωνιά, ενώ το 1940 διορθώνεται σε **Κυδωνέα**. Ο Γάλλος περιηγητής Φρανσουά Πουκεβίλ την κατονομάζει με το όνομα Ζελίστα στον κατάλογο των χωριών της περιοχής Κραβάρων να κατοικείται από 60 οικογένειες.

Την περίοδο 1999 - 2010, σύμφωνα με το πρόγραμμα Καποδίστριας, ανήκε στον τότε Δήμο Αποδοτίας. Με την εφαρμογή του προγράμματος Καλλικράτης το 2011 εντάχθηκε στο νέο Δήμο Ναυπακτίας της Περιφερειακής Ενότητας Αιτωλοακαρνανίας που βρίσκεται στην Περιφέρεια Δυτικής Ελλάδας και έχει πληθυσμό 105 κατοίκους.

### Απογραφές πληθυσμού

## Εξωτερικοί σύνδεσμοι
* Διοικητικές μεταβολές της Κυδωνιάς από την Ε.Ε.Τ.Α.Α.
* Η ιστοσελίδα http://www.kidonia.gr
* Κυδωνιά από το https://web.archive.org/web/20171101004828/http://www.kravara.com/

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Γεώργιος Βεγλερής

Ο **Γεώργιος Βεγλέρης** (1850–1923) ήταν Έλληνας λόγιος και συγγραφέας.

## Βιογραφικά στοιχεία
Γεννήθηκε το 1850 στην Κωνσταντινούπολη. Εκεί μεγάλωσε και εργάστηκε ως πράκτορας σε ρωσική εταιρεία ατμοπλοΐων. Ασχολήθηκε με την συγγραφή κειμένων και μελετών στα ελληνικά και τα ρωσικά. Τα πιο γνωστά έργα του είναι τα *Περί του Πορφυρού Κώδικα*, *Περί του μολυβδοβούλλου Δαυίδ του Κομνηνού της Τραπεζούντος* και *Αγιολογικά*. Αργότερα μετατέθηκε στην Σμύρνη, όπου έμεινε μέχρι την Μικρασιατική Καταστροφή. Ως αποτέλεσμα αυτής, χάθηκε η βιβλιοθήκη και τα κειμήλια του. Απεβίωσε το 1923 στην Σμύρνη.

## Παραπομπές


## Εξωτερικοί σύνδεσμοι
*Γεώργιος Βεγλερής στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες λόγιοι του 19ου αιώνα
Κατηγορία:Έλληνες συγγραφείς του 20ού αιώνα
C12H12

Ο μοριακός τύπος **C<sub>12</sub>H<sub>12</sub>**, με μοριακή μάζα 156,23 amu (ακριβέστερη μοριακή μάζα 156,2237 ± 0,0104), μπορεί να αναφέρεται σε ισομερείς υδρογονάνθρακες με βαθμό ακορεστότητας 7, και πιο συγκεκριμένα (μεταξύ άλλων και) στα ακόλουθα ισομερή θέσης:

# **[[Αιθυλομάδα|Αιθυλο]][[Ναφθαλίνιο|ναφθαλίνια]]**
## **1-αιθυλοναφθαλίνιο**, με γραμμικό τύπο χωρίς-πλαίσιο|100x100εσ και αριθμό CAS 1127-76-0.
## **2-αιθυλοναφθαλίνιο**, με γραμμικό τύπο χωρίς-πλαίσιο|100x100εσ και αριθμό CAS 939-27-5.
# **Δι[[Μεθυλομάδα|μεθυλο]]<nowiki/>ναφθαλίνια**
## **1,2-διμεθυλοναφθαλίνιο**, με γραμμικό τύπο χωρίς-πλαίσιο|100x100εσ και αριθμό CAS 573-98-8.
## **1,3-διμεθυλοναφθαλίνιο**, με γραμμικό τύπο χωρίς-πλαίσιο|100x100εσ και αριθμό CAS 575-41-7.
## **1,4-διμεθυλοναφθαλίνιο**, με γραμμικό τύπο χωρίς-πλαίσιο|120x120εσκαι αριθμό CAS 571-58-4.
## **1,5-διμεθυλοναφθαλίνιο**, με γραμμικό τύπο χωρίς-πλαίσιο|121x121εσ και αριθμό CAS 571-61-9.
## **1,6-διμεθυλοναφθαλίνιο**, με γραμμικό τύπο χωρίς-πλαίσιο|100x100εσ  και αριθμό CAS 575-43-9.
## **1,7-διμεθυλοναφθαλίνιο**, με γραμμικό τύπο χωρίς-πλαίσιο|100x100εσ και αριθμό CAS 575-37-1.
## **1,8-διμεθυλοναφθαλίνιο**, με γραμμικό τύποχωρίς-πλαίσιο|100x100εσ και αριθμό CAS 569-41-5.
## **2,3-διμεθυλοναφθαλίνιο** με αριθμό CAS  581-40-8.
## 2,6-διμεθυλοναφθαλίνιο, με γραμμικό τύπο χωρίς-πλαίσιο|100x100εσκαι αριθμό CAS 581-42-0.
## **2,7-διμεθυλοναφθαλίνιο**, με γραμμικό τύπο χωρίς-πλαίσιο|100x100εσκαι αριθμό CAS 582-16-1.
# Τρικυκλοβουταβενζόλιο, με γραμμικό τύπο χωρίς-πλαίσιο|100x100εσ και αριθμό CAS 60323-52-6.
# **[6]-[[Πρισμάνια|πρισμάνιο]]**, με γραμμικό τύπο χωρίς-πλαίσιο|76x76εσ και αριθμό CAS 4493-26-9. 
# **[6]-[[Ραδιαλένια|ραδιαλένιο]]** ή **εξα[[Μεθυλιδενομάδα|μεθυλενο]][[κυκλοεξάνιο]]**, με γραμμικό τύπο χωρίς-πλαίσιο|67x67εσκαι αριθμό CAS 3227-93-8. 

Κατηγορία:Αποσαφηνίσεις χημικών τύπων
Κατηγορία:C12
Κατηγορία:Υδρογονάνθρακες
BtoB

Οι **BtoB** (; Κορεάτικα: : ακρώνυμο για το **Born to Beat**) είναι ένα νοτιοκορεάτικο συγκρότημα που δημιουργήθηκε το 2012 από την Cube Entertainment. Το συγκρότημα αποτελείται από 7 μέλη, τους Ουν-κουανγκ, Μιν-χιοκ, Τσανγκ-σομπ, Χιον-σικ, Πένιελ, Ιλ-χουν και Σονγκ-τζε.

Οι BtoB έκαναν το ντεμπούτο τους στις 21 Μαρτίου του 2012 στο M!Countdown με τα τραγούδια Insane και Imagine . Το πρώτο τους άλμπουμ ήταν το «Born To Beat» και βγήκε στην δημοσιότητα στις 3 Απριλίου του 2012. Το πρώτο τους ολοκληρωμένο άλμπουμ ήταν το Complete, το οποίο κυκλοφόρησε τον Ιούνιο του 2015. Το ιαπωνικό τους ντεμπούτο το έκαναν με το τραγούδι «Wow» τον Νοέμβριο του 2014 μέσω της εταιρίας Kiss Entertainment. Από το ντεμπούτο τους μέχρι σήμερα οι BtoB έχουν κερδίσει πολλά βραβεία για τις φωνητικές τους ικανότητες, συμπεριλαμβανομένου του Best Vocal Group Award (μτφρ: Βραβείο Καλύτερων Φωνητικών σε Συγκρότημα) στα 30στα Golden Disk Awards και του Best Ballad Award (μτφρ: Βραβείο Καλύτερης Μπαλάντας) στα 25α Seoul Music Awards.

(ronde 1–3)

## Παραπομπές


Κατηγορία:Νοτιοκορεάτες καλλιτέχνες
Κατηγορία:K-pop συγκροτήματα
Μάικλ Ουροκάλο

Ο **Μάικλ Ουροκάλο**, είναι Σέρβος πρώην ποδοσφαιριστής και προπονητής ποδοσφαίρου, με Αυστραλιακή καταγωγή. Ήταν ο πρώτος προπονητής που κέρδισε το ντάμπλ στη Μαλλασία, κατακτώντας πρωτάθλημα και κύπελλο το 1991 με την Τζοχόρ ΦΑ. Ακόμη, έχει κερδίσει το Σούπερ Καπ Ποδοσφαίρου Αφρικής το 2004 με την Ενίμπα Ιντερνάσιοναλ ΦΚ.

## Παραπομπές

## Εξωτερικοί σύνδεσμοι
* Urukalo 'loses' Enyimba job (BBC Sport, 5 August 2004)
* Urukalo Keen To Return To Malaysian Scene
* Stats at Ozfootball.com
* WorldFootball.net

Κατηγορία:Σέρβοι προπονητές ποδοσφαίρου
Κατηγορία:Προπονητές ποδοσφαίρου Ολυμπίκ Σίντνεϊ
Κατηγορία:Προπονητές ποδοσφαίρου Νέας Σαλαμίνας
Σλόποταν Βουτσέκοβιτς

Ο **Σλόποταν Βουτσέκοβιτς** (γεννήθηκε 15 Δεκεμβρίου 1953) είναι πρώην Γιουγκοσλάβος (από το Μαυροβούνιο) πρώην ποδοσφαιριστής και προπονητής ποδοσφαίρου. Ως ποδοσφαιριστής κατέκτησε το Μιτρόπα Καπ το 1997 με την Βοϊβοντίνα Νόβι Σαντ. Επίσης, με την ίδια ομάδα τερμάτισε στην πρώτη θέση του ομίλου στο Κύπελλο Ιντερτότο 1976 (τότε δεν υπήρχε τελικός νικητής παρά μόνο νικητές ομίλων).

Ως προπονητής εργάστηκε σε πολλές κυπριακές ομάδες. Το 1999 κατέκτησε το Κύπελλο Κύπρου 1998-1999 με τον ΑΠΟΕΛ.

## Παραπομπές

## Εξωτερικοί σύνδεσμοι
* Slobodan Vučeković at FootballDatabase

Κατηγορία:Γιουγκοσλάβοι ποδοσφαιριστές
Κατηγορία:Μαυροβούνιοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Βοϊβοντίνα Νόβι Σαντ
Κατηγορία:Ποδοσφαιριστές ΝΚ Μάριμπορ
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Γαλλία
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Ένωσις Νέων Παραλιμνίου
Κατηγορία:Προπονητές ποδοσφαίρου ΑΠΟΕΛ
Κατηγορία:Προπονητές ποδοσφαίρου Εθνικού Άχνας
Ζακ Μαρτέν

Ο **Ζακ Μαρτέν** (γαλλικά: *Jacques Martin*, 25 Σεπτεμβρίου 1921 - 21 Ιανουαρίου 2010) ήταν Γάλλος δημιουργός κόμικς. Είναι περισσότερο γνωστός για την ιστορική σειρά *[[Αλίξ]]*, στην οποία δούλεψε από το 1948 έως το 1998. Θεωρείται ένας από τους κομίστες που καθιέρωσαν τη λεγόμενη ligne claire, τεχνοτροπία που επηρέασε καθοριστικά τη γαλλοβελγική σκηνή.

## Βραβεία
* 1978: Καλύτερο γαλλικό ρεαλιστικό έργο στο Φεστιβάλ του Ανγκουλέμ για το *Άλιξ* #13
* 2003: Μεγάλο Βραβείο Saint-Michel
* 2005: Μετάλλιο Γραμμάτων και Τεχνών

## Παραπομπές


Κατηγορία:Γάλλοι δημιουργοί κόμικς
Κατηγορία:Ιππότες του Τάγματος των Τεχνών και των Γραμμάτων
Πανίκος Ορφανίδης

Ο **Πανίκος Ορφανίδης** είναι Κύπριος πρώην ποδοσφαιριστής και προπονητής ποδοσφαίρου. Ως ποδοσφαιριστής αγωνίστηκε για 16 χρόνια στην ΑΕΛ Λεμεσού, με την οποία κατέκτησε 3 κύπελλα, όντας και αρχηγός της ομάδας. Στη συνέχεια ακολούθησε καριέρα προπονητή. Αρχικά, εργάστηκε ως βοηθός προπονητής στην ΑΕΛ. Ακολούθως ανέλαβε προπονητής της ΑΕΠ Πάφου, της Νέας Σαλαμίνας, της ΑΕΛ, ξανά της Νέας Σαλαμίνας και του Εθνικού Άχνας.

## Τίτλοι
;Ως ποδοσφαιριστής της ΑΕΛ
* Κύπελλο Κύπρου (3): 1985, 1987, 1989
* Ασπίδα της ΚΟΠ (1): 1985

;Ως προπονητής της Νέας Σαλαμίνας
* Πρωτάθλημα Β΄ κατηγορίας (1): 2003-04

## Παραπομπές

## Πηγές
* Πανίκος Ορφανίδης
* Πανίκος Ορφανίδης
* Πανίκος Ορφανίδης

## Εξωτερικοί σύνδεσμοι
* national-football-teams
* transfermarkt.com
* www.transfermarkt.com

Κατηγορία:Κύπριοι ποδοσφαιριστές
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου ΑΕΛ Λεμεσού
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Εθνικού Άχνας
Κατηγορία:Ποδοσφαιριστές ΑΕΛ Λεμεσού
Κατηγορία:Προπονητές ποδοσφαίρου ΑΕΠ Πάφου
Κατηγορία:Ποδοσφαιριστές Εθνικής Κύπρου
Ρεφταριντίλ Καντινεφέντι

Η **Ρεφταριντίλ Καντινεφέντι** (Οθ. Τούρκικα:ريفتار أنا سيدة اللغة سيد) (Τούρκικα: *Reftarıdil Kadınefendi*, 5 Ιουνίου 1838 - 3 Μαρτίου 1936) ήταν η δεύτερη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu İkinci Reftarıdil Kadın Efendi Hazretleri***

## Βιογραφία
Η Ρεφταριντίλ Καντινεφέντι γεννήθηκε στις 5 Ιουνίου 1838 στον Βόρειο Καύκασο, και ήταν κόρη του Αμπχαζιανού ευγενή Χατκογιούκο Χάτκο. Η οικογένειά της ζούσε στην Μαύρη Θάλασσα. Η Ρεφταριντίλ και οι δυο αδελφές την Τεραντίλ Χανίμ και την Τζεϊλανμελέκ Χανίμ, οι οποίες επίσης δόθηκαν στο παλάτι μαζί με αυτήν και αργότερα παντρεύτηκαν με άλλους ανώτερους αξιωματούχους. Ήταν μια όμορφη γυναίκα με ένα ροζ δέρμα, με μεγάλα μπλε μάτια, ίσια μύτη και ένα στρογγυλό πρόσωπο. Ήταν επίσης ειλικρινής και καλή.

Σύντομα την πρόσεξε ο Ηγεμόνας Μουράτ και στις 4 Φεβρουαρίου 1859 στο Παλάτι Ντολμαμπαχτσέ. Η Ρεφταριντίλ γέννησε δυο γιους τον Ηγεμόνα Μεχμέτ Σελαχεντίν Εφέντι το 1861 και τον Ηγεμόνα Σουλεϊμάν Εφέντι το 1866 που πέθανε στη βρεφική ηλικία. Έλαβε τον τίτλο "İkinci Kadınefendi" (δεύτερη γυναίκα) στις 30 Μαΐου 1876 όταν ο σύζυγός της ανέβηκε στο θρόνο ως σουλτάνος Μουράτ Ε΄. 

Μετά την παραίτηση του συζύγου της το 1904, μαζί με άλλα μέλη της οικογένειας του Μουράτ φυλακίστηκαν στο Παλάτι Ορτάκιοϊ. Το 1910 ο γιος της, Ηγεμόνας Μεχμέτ Σελαχεντίν Εφέντι αγόρασε ένα αρχοντικό στο Ορτάκιοϊ. Το 1934 η Ρεφταριντίλ πήρε το επώνυμο Χατγίλ. Είχε μια ανιψιά, την Τζεμιλέ Ντιλμπεριστάν Χανιμεφέντι, η οποία παντρεύτηκε τον γιο της, τον Ηγεμόνα Μεχμέτ Σελαχεντίν Εφέντι. 

Η Ρεφταριντίλ Καντινεφέντι πέθανε στις 3 Μαρτίου 1936 στο Παλάτι Ορτάκιοϊ σε ηλικία 97 ετών.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Νεοχώρι Ναυπακτίας Αιτωλοακαρνανίας

*Για οικισμούς με το ίδιο όνομα στην Αιτωλοακαρνανία, δείτε [[Νεοχώρι Μεσολογγίου]]* 

Το **Νεοχώρι** είναι οικισμός της Ναυπακτίας στην Περιφερειακή Ενότητα Αιτωλοακαρνανίας.

## Γενικά στοιχεία
Το Νεοχώρι βρίσκεται είναι χτισμένο σε υψόμετρο 720 μέτρων στις πλαγιές του όρους Ψηλός Σταυρός, ανάμεσα σε δύο ποτάμια, το ποτάμι Κλινοβίτης και τον παραπόταμό του Καλαμίτη, ενώ απέναντί του και δυτικά είναι το βουνό Καρφοπεταλιάς. Με την εφαρμογή του προγράμματος Καλλικράτης και την τροποποίησή του Κλεισθένης Ι μαζί με τον οικισμό Πετρωτό αποτελεί την Κοινότητα Νεοχωρίου Ναυπακτίας που ανήκει στη Δημοτική Ενότητα Πλατάνου του Δήμου Ναυπακτίας. Σύμφωνα με την απογραφή πληθυσμού και κατοικιών του 2011 που αφορούν στο μόνιμο πληθυσμό της χώρας στο Νεοχώρι απογράφησαν 129 κάτοικοι. Το 1912 με το ΦΕΚ 261Α - 31/08/1912 αποσπάται από το δήμο Κλεπαΐδος και ορίζεται έδρα της κοινότητας Νεοχωρίου ενώ το 1997, σύμφωνα με το σχέδιο Καλλικράτης και το ΦΕΚ 244Α - 04/12/1997, προσαρτάται στον τότε δήμο Πλατάνου.

### Απογραφές πραγματικού πληθυσμού (''de facto'')

* Mαζί με τα Καλαθαίικα και το Παλαιονεοχώριο

### Συλλογος Νεοχωριτών

Ο Σύλλογος Νεοχωρίτων είναι ένας οργανισμός αποτελούμενος από απογόνους του χωριού Νεοχωρίου Ναυπακτίας της Ελλάδας. Ο Σύλλογος ιδρύθηκε το 1918 στο Johnsonburg της Πενσυλβανίας. Μια από τις πρώτες της δράσεις ήταν η εγκατάσταση συστήματος ύδρευσης στο χωριό Νεοχωρίου το 1929. Από την ίδρυσή του ο Σύλλογος συνεχίζει συνεχώς διάφορες κοινωνικές και πολιτιστικές δραστηριότητες για λογαριασμό του Νεοχωρίου, των κατοίκων του και των παγκόσμιων απογόνων του. Ο Σύλλογος παρέχει εκπαιδευτικές υποτροφίες, εκδίδει διάφορες εκδόσεις και δωρίζει τα έσοδά του για τη συγκέντρωση χρημάτων σε διάφορες καλοπροαίρετες αιτίες, συμπεριλαμβανομένων έργων και προγραμμάτων της Εκκλησίας μας. Ο Σύλλογος είναι μέλος του Συμβουλίου Αποδήμων Ελλήνων (ΣΑΕ) και του Οργανισμού Στερεάς Ελλάδας Αμερικής Καναδά (OSEAK), το οποίο ιδρύθηκε και λειτουργεί το Ελληνορθόδοξο Παρεκκλήσι της Θεοτόκου και της Αγίας Παρασκευής στο Πάρκο Νεοχωρίων. Επί του παρόντος, έχει περίπου 350 μέλη.

## Παραπομπές


## Εξωτερικοί σύνδεσμοι
* Το Νεοχώρι από το https://web.archive.org/web/20171101004828/http://www.kravara.com/
*Τα χωριά της Ευηνολίμνης από το http://www.ethnos.gr
*http://www.holytrinityhbg.org.php56-27.phx1-2.websitetestlink.com/organizations/neohoriton 

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Ρομπέρτο Αγκουερόπολις

Ο **Ρομπέρτο Νέστορ Αγκουερόπολις** - **Αργυρόπουλος** (ισπαν.*Roberto Néstor Agueropolis*) είναι Αργεντινός πρώην ποδοσφαιριστής γεννημένος στις 30 Μαρτίου του 1954.

Αγωνιζόταν στη θέση του αμυντικού. Την περίοδο 1975-1976 αγνωίστηκε στη Νιούελς Ολντ Μπόις με την οποία συμμετείχε και στο Κόπα Λιμπερταδόρες. Την επόμενη περίοδο μεταγράφηκε στη San Martín de Tucumán. Το 1978 επέστρεψε στη Νιούελς Ολντ Μπόις για να αγωνιστεί για 2 ακόμη έτη. Συνολικά με τη Νιούελς Ολντ Μπόις ο Αγουερόπολις συμμετείχε σε 158 επίσημους αγώνες και φόρεσε και το περιβραχιόνιο του αρχηγού της ομάδας.

Στη συνέχεια αποκτήθηκε από τον Παναθηναϊκό για να αγωνιστεί στην Ελλάδα ως ομογενής με το όνομα Αργυρόπουλος. Η μεταγραφή του υπήρξε μέρος ενός φιλόδοξου πλάνου που σχεδιάστηκε από το σύλλογο σε συνεργασία με Σερ Άλφ Ράμσεϊ και περιελάμβανε την απόκτηση και άλλων ταλαντούχων Αργεντινών ποδοσφαιριστών όπως ο Λουίς Αντρεούτσι και ο συμπαίκτης του Αγκουερόπολις στη Νιούελς Ολντ Μπόις, Ραούλ Αλφάρο. Ο Σερ Άλφ Ράμσεϊ ταξίδεψε στην Αργεντινή για να δει τον Αγουερόπολις να αγωνίζεται και να ολοκληρώσει τη μεταγραφή του.Στην ομάδα του Παναθηναϊκού αγωνίστηκε για 2 έτη συμμετέχοντας σε 26 αγώνες για το πρωτάθλημα Ελλάδας και το Κύπελλο ΟΥΕΦΑ. Το 1982 αποκτήθηκε από τον Α.Σ. Ρόδος όπου και αγωνίστηκε για μια σεζόν.

## Παραπομπές


Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Α.Σ. Ρόδου
Γιάλα (Ταϊλάνδη)

Η **Γιάλα **(ταϊλανδικά: ยะลา, προφέρεται jáʔla ή jála) είναι πόλη και έδρα της Επαρχίας Γιάλα και της Επαρχίας Μουεάνγκ Γιάλα στην νότια Ταϊλάνδη. Οδικώς, βρίσκεται 137 χιλιόμετρα νοτιοανατολικά του Χατ Γιάι. Το ανατολικό τμήμα της πόλης είναι μέρος του ταμπόν Σατένγκ Νοκ. Το 2010 η πόλη είχε πληθυσμό 76.853 κατοίκων, αυξημένος σε σύγκριση με το 2005 όπου είχαν αναφερθεί 65.503 κάτοικοι. Βρίσκεται στα σύνορα με την επαρχία Πατανί, στο βόρειο μέρος της επαρχίας Γιάλα. Βρίσκεται στην Ταϊλανδική Διαδρομή 4106, νότια του Χάο Τουμ και βόρεια του Κρονγκ Πινάνγκ, και υπάρχει ένας σιδηροδρομικός σταθμός στον Σιδηρόδρομο της Γιάλα. Η Γιάλα βρίσκεται περίπου 1.100 χιλιόμετρα νότια της Μπανγκόκ.

## Ιστορία
Παλαιότερα η Γιάλα αποτελούσε μέρος του Βασιλείου του Πατανί. Όταν η Αγιουτάγια κατακτήθηκε από τους Βιρμανούς, η Γιάλα, μαζί με άλλες νότιες αποικίες, έγινε ανεξάρτητη. Η Γιάλα επαναπροσαρτήθηκε στην Ταϊλάνδη περίπου 41 χρόνια αργότερα. Το Σεπτέμβριο του 1977, ο Βασιλιάς και η Βασίλισσα της Ταϊλάνδης απέφυγαν την δολοφονία μετά την έκρηξη βόμβας σε κοντινή απόσταση κατά τη διάρκεια μιας επίσκεψης. Στις 9 Οκτωβρίου, αστυνομικοί από το 12ο Επαρχιακό Αρχηγείο της Αστυνομίας και το Επαρχιακό Αρχηγείο της Αστυνομίας της Γιάλα συνέλαβαν τους Αμπντούν Ρομέ Χαρόν, τον Μάε Πράτσου και τον Τσόνινγκ Σάινγκ με την κατηγορία για συνωμοσία με τους δραπέτες Χάγι Μασάε, Τσόγια Σαμάε και Αμπντούν Ρομάε στην προσπάθεια να σκοτώσουν τους μονάρχες.

## Ορόσημα
αριστερά|μικρογραφία|Στις όχθες του ποταμού Πατανί
Η πόλη περιβάλλει γύρω της ένα κυκλικό πάρκο και βρίσκεται κεντρισμένη κατά μήκος της Φανγκ Μουεάνγκ, η οποία είναι η κεντρική οδική αρτηρία. Υπάρχει ένα μεγάλο πάρκο με λίμνη και έλος στα δυτικά της πόλης. Η πόλη περιέχει νοσοκομείο και κεντρικό τζαμί. Το Κεντρικό Τζαμί της Γιάλα είναι ένα μεγάλο τζαμί με τετράγωνη στέγη και πράσινο θόλο, πάνω στον κεντρικό δρόμο προς τα βόρεια της πόλης. Έχει υπάρξει στην θέση του για πάνω από έναν αιώνα και καταστράφηκε κατά τη διάρκεια της Ιαπωνικής κατοχής της Ταϊλάνδης, αλλά στη συνέχεια ξαναχτίστηκε μετά τον Δεύτερο Παγκόσμιο Πόλεμο. Το Νοσοκομείο της Γιάλα και το Νοσοκομείο Σιρόρος στη Διαδρομή 4106, εξυπηρετούν και τη γύρω περιοχή. Οι σπηλιές Θαμ Φαμπ Χιέν Φα Πανάνγκ βρίσκονται ανατολικά της Γιάλα στο δρόμο για το Μπουντί, και περιέχει βραχογραφίες 500 ετών.

## Οικονομία
Οι κύριες ασχολίες των κατοίκων είναι το εμπόριο, η γεωργία, οι επιχειρήσεις και οι κυβερνητικές υπηρεσίες, δεδομένου ότι είναι η πρωτεύουσα της Επαρχίας Μουάνγκ Γιάλα και περιέχει τα επαρχιακά γραφεία. Ο Σιδηρόδρομος της Γιάλα είναι σημαντικός φορέας εμπορίου μεταξύ της πόλης και σε άλλες περιοχές της νότιας Ταϊλάνδης. Η δευτερογενή βιομηχανία, έχει επίσης κάποια σημασία, δεδομένου ότι η πόλη περιέχει το δημοτικό σφαγείο Μουάνγκ Γιάλα στο δυτικό τμήμα της πόλης κοντά στην όχθη του ποταμού, καθώς και το εργοστάσιο λάστιχων Σααπάν, την Sun Thai Yala Co. Ltd. (εταιρεία επεξεργασίας ξύλων), το εργοστάσιο πάγου Τσαρενπόρν και την εμφιάλωση νερού.

## Παραπομπές


## Εξωτερικοί σύνδεσμοι
* Ιστοσελίδα της πόλης (στα Ταϊλανδέζικα)
* Φωτογραφία του Κεντρικού τζαμιού της Γιάλα
Κατηγορία:Πόλεις της Ταϊλάνδης
Κάρλος Λινάρις

Ο **Κάρλος Λινάρις** *Carlos Linaris* (Κάρολος Λύναρης) είναι Ουρουγουανός πρώην ποδοσφαιριστής και προπονητής ποδοσφαίρου γεννημένος το 1951.

Ξεκίνησε την επαγγελματική καριέρα του σε ηλικία 17 από τη Ράμπλα Τζούνιορς ΦΚ του Μοντεβιδέο όπου και αγωνίστηκε για 4 έτη. Το 1971 η ομάδα του Παναθηναϊκού ταξίδεψε στην Ουρουγουάη για να αγωνιστεί ενάντια στη Νασιονάλ Μοντεβιδέο για τον τελικό του Διηπειρωτικού Κυπέλλου. Εκεί ο Χουάν Εντουάρντο Χόχμπεργκ, ο οποίος ήταν νωρίτερα προπονητής του Παναθηναϊκού το 1969, τον πρότεινε στον Φέρεντς Πούσκας. Στην επιστροφή μαζί με την ομάδα του Παναθηναϊκού, ταξίδεψε στην Ελλάδα και ο Λινάρις για να μεταγραφεί στον Παναθηναϊκό ως ομογενής με το όνομα Κάρολος Λύναρης. Έγινε ο πρώτος ξένος αθλητής που αγωνίστηκε στον Παναθηναϊκό για το ελληνικό πρωτάθλημα. Παρέμεινε στον Παναθηναϊκό για 2 έτη και συμμετείχε σε 3 επίσημους αγώνες. Αγωνίστηκε επίσης και στον φιλικό αγώνα που δόθηκε στο Σαντιάγο Μπερναμπέου ενάντια στη Ρεάλ Μαδρίτης τον Ιανουάριο του 1973.

Το 1973 επέστρεψε στη Ράμπλα Τζούνιορς ΦΚ και εν συνεχεία αγωνίστηκε για 2 έτη στην Club de Deportes Green Cross στη Χιλή. Την επόμενη χρονιά μεταγράφηκε στη Lota Schwager της Χιλής στην οποία υπήρξε ένας από τους κορυφαίους αθλητές. Μετά το τέλος της καριέρας του παρέμεινε στη Χιλή όπου ασχολήθηκε με την προπονητική αναλαμβάνοντας τους συλλόγους Deportivo Saprissa, Santos, Herediano and Cartagines.

## Παραπομπές


## Εξωτερικοί σύνδεσμοι
* nacion.com Carlos Linares advierte en Uruguay que es ‘jodido’ ganar en Costa Rica

Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Πολιτογραφημένοι πολίτες της Ελλάδας
Κατηγορία:Ξένοι ποδοσφαιριστές στην Ελλάδα
C4H2

O μοριακός τύπος **C<sub>4</sub>H<sub>2</sub>,** με μοριακή μάζα 50,06 amu (ακριβέστερη μοριακή μάζα 50,0587 ± 0,0033), αντιστοιχεί σε βαθμό ακορεστότητας 4, και είναι κοινός για τους ακόλουθους ισομερείς υδρογονάνθράκες:

## Καρβένια
# **Βουτενινυλιδένιο**, με ημισυντακτικό τύπο **HC≡CCH=C:**
# **Βουτατριενυλιδένιο**, με ημισυντακτικό τύπο **CH<sub>2</sub>=C=C=C:**
# **Κυκλοβουτινυλιδένιο**.
# **Κυκλοπροπινυλομεθυλιδένιο**.
# **2,3-κυκλοβουταδιενυλιδένιο.**
# **Κυκλοπροπενυλιδενομεθυλιδένιο**.
# **Κυκλοπροπαδιενυλομεθυλιδένιο**.
# **2-δικυκλοβουτενυλιδένιο**.
# **Δ<sup>2,4</sup>-δικυκλοβουτενυλιδένιο**.

## Άλλοι υδρογονάνθρακες
# Βουταδιίνιο, με ημισυντακτικό τύπο **ΗC≡CC≡CH** και αριθμό CAS 460-12-8.
# **Κυκλοβουτενίνιο**, με γραμμικό τύπο χωρίς-πλαίσιο|56x56εσ. Δεν βρέθηκε αριθμός CAS.
# **Μεθυλενοκυκλοβουτίνιο**, με γραμμικό τύπο χωρίς-πλαίσιο|81x81εσ. Δεν βρέθηκε αριθμός CAS.
# Προπαλένιο, με γραμμικό τύπο χωρίς-πλαίσιο|82x82εσ και αριθμό CAS 13969-14-7.

Κατηγορία:Αποσαφηνίσεις χημικών τύπων
Κατηγορία:C4
Κατηγορία:Υδρογονάνθρακες
Άγγελος Λάμπρου

Ο **Ευάγγελος "Άγγελος" Λάμπρου** (Αθήνα 4 Ιουνίου 1912- 1992), ήταν αθλητής του στίβου, πανελληνιονίκης και βαλκανιονίκης. 

Ο Λάμπρου ήταν αθλητής του Εθνικού Γ.Σ. και αγωνιζόταν στα 100 και 200 μέτρα. Στο Πανελλήνιο πρωτάθλημα στίβου και στα 100 μέτρα ήταν πρώτος το 1928, 1931 και το 1934. Δεύτερος ήταν το 1930 και το 1936. Μάλιστα το 1928 ήταν 16 ετών και ισοφάρισε και το πανελλήνιο ρεκόρ στα 100 μέτρα με χρόνο 11". Πρώτος στα 200 μέτρα το 1928 και τρίτος το 1930.

Στους Βαλκανικούς ήταν πρώτος στα 100 μέτρα το 1931 με χρόνο 11" και το 1933 επίσης με 11", δεύτερος το 1930 στα 200 μέτρα, δεύτερος το 1934 στα 100 μέτρα.

Στους Ολυμπιακούς αγώνες του 1928 στο Άμστερνταμ πήρε  μέρος στα 100 και 200 μέτρα και στα 4 χ 100. Στους Ολυμπιακούς αγώνες του 1932 συμμετείχε στα 100 μέτρα και στα 4 χ 100 με νέο πανελλήνιο ρεκόρ.

Μετά το τέλος της καριέρας του μετέβη τις ΗΠΑ όπου εργάστηκε για πολλά χρόνια σαν δημοσιογράφος, παραγωγός ταινιών και σκηνοθέτης.

## Παραπομπές


Κατηγορία:Έλληνες αθλητές δρόμων ταχύτητας
Κατηγορία:Αμερικανοί δημοσιογράφοι
Κατηγορία:Αμερικανοί σκηνοθέτες
Κατηγορία:Αθλητές στίβου Εθνικού ΓΣ
Κατηγορία:Έλληνες Βαλκανιονίκες
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Αθλητές του στίβου στους Θερινούς Ολυμπιακούς Αγώνες 1932
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Σαγιάν Καντινεφέντι

Η **Σαγιάν Καντινεφέντι** (Οθ. Τούρκικα:شادي امرأة سيد) (Τούρκικα: *Şayan Kadınefendi*, 4 Ιανουαρίου 1853 - 15 Μαρτίου 1945) ήταν η τρίτη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Üçüncü Şayan Kadın Efendi Hazretleri***

## Βιογραφία
Η Σαγιάν Καντινεφέντι γεννήθηκε στις 4 Ιανουαρίου 1853 στην Ανάπα, και ήταν κόρη του Μπατίρ Ζαν. Το πραγματικό της όνομα ήταν Σαφιγιέ Ζαν. Σε πολύ νεαρή ηλικία η οικογένειά της μετανάστευσε από τον Καύκασο στην Κωνσταντινούπολη, όπου παραδόθηκε στο δικαστήριο του οθωμανού σουλτάνου. Πρώτα, δόθηκε να υπηρετήσει τον επικεφαλής του δικαστηρίου. Ωστόσο, σύντομα ο Ηγεμόνας Μουράτ πρόσεξε την Σαφιγιέ, και στις 5 Φεβρουαρίου 1869 παντρεύτηκαν στο Παλάτι Μπεσίκτας.

Μετονομάστηκε σε Σαγιάν και έλαβε τον τίτλο "Üçüncü Kadınefendi" (τρίτη γυναίκα). Μετά από λίγο, η Σαγιάν έμεινε έγκυος με το πρώτο της παιδί. Η Περτεβνιγιάλ Σουλτάν έστειλε τη μαία του παλατιού για να αμβλώσει το παιδί. Όταν η μαία δεν άμβλωσε το παιδί, ο ηγεμόνας Μουράτ έλαβε άδεια από τον σουλτάνο Αμπντούλ Αζίζ για να αμβλυνθεί αυτό το παιδί.

Η έγκυος Σαγιάν μεταφέρθηκε στο σπίτι του Δρ. Εμίν Πασά για την άμβλωση. Αλλά κατόπιν αιτήματος του ηγεμόνα Μουράτ ο γιατρός προετοίμασε μια αβλαβή παρασκευή και την έστειλε πίσω στη βίλα του ηγεμόνα, ενώ ανέφερε στο παλάτι ότι είχε χρειαστεί τη θεραπεία για να προκληθεί η άμβλωση.

Η Χατιτζέ Σουλτάν γεννήθηκε το 1870 στη βίλα του ηγεμόνα Μουράτ στο Κιουρμπαγαλιντερέ και μάλιστα το μωρό ανατράφηκε στην βίλα μέχρι ο ηγεμόνας Μουράτ ανέβηκε στο θρόνο ως Μουράτ Ε΄. Αργότερα ακολούθησε η γέννηση του Ηγεμόνα Σεϊφεντίν Εφέντι.

Η Σαγιάν Καντινεφέντι πέθανε στις 5 Μαρτίου 1945 στο Παλάτι Ορτάκιοϊ σε ηλικία 92 ετών.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Πλευριανά Ρεθύμνης

Τα **Πλευριανά** είναι οικισμός της Κοινότητας Μαργαριτών του Δήμου Μυλοποτάμου στην Περιφερειακή Ενότητα Ρεθύμνης της Κρήτης.  Βρίσκεται σε υψόμετρο 230 μέτρα και σε απόσταση 25 χιλιομέτρων από το Ρέθυμνο. Το όνομα πρέπει να προέρχεται από το επώνυμο Πλεύρης. Ως το 1997 αποτελούσε οικισμό της Κοινότητας Μαργαριτών, η οποία το 1998 εντάχθηκε στον καποδιστριακό δήμο Γεροποτάμου και το 2010 με το σχέδιο "Καλλικράτης" στον δήμο Mυλοποτάμου. Πρώτη φορά μνημονεύεται στο έργο του Μ. Χουρμούζη Βυζάντιου "Κρητικά" το 1842. Κατά την απογραφή του 1881 είχε 206 κατοίκους, το 1900 254 κατ., το  1920: 243 κατ., το 1928: 249 κατ., το 1940: 261 κατ., το 1951: 270 κατ., το 1961: 232 κατ., το 1971: 147 κατ., το 1981: 134 κατ., το 1991: 107 κατ.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Μεϊλισερβέτ Καντινεφέντι

Η **Μεϊλισερβέτ Καντινεφέντι** (Οθ. Τούρκικα:میل ثروت قادین‎) (Τούρκικα: *Meyliservet Kadınefendi*, 21 Οκτωβρίου 1854 - 3 Δεκεμβρίου 1903) ήταν η τέταρτη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Dördüncü Meyli-Servet Kadın Efendi Hazretleri***

## Βιογραφία
Η Μεϊλισερβέτ Καντινεφέντι γεννήθηκε το 1869 στο Μπατούμι και ήταν Κιρκασιανής καταγωγής. Είχε μια μεγαλύτερη αδελφή, η οποία ήταν σύζυγος πρεσβευτή στη Ρώμη. Η αδελφή της την πήρε μαζί της στην Ιταλία, και της προσέφερε μια άριστη εκπαίδευση. Έμαθε αρκετές γλώσσες. Αφού παρέμειναν στην Ιταλία για περισσότερο από οκτώ χρόνια, οι δύο αδελφές επέστρεψαν στην Κωνσταντινούπολη όπου ζούσαν μια μοναχική ζωή. 

Η αδελφή της Μεϊλισερβέτ γνώρισε την Ρεφιά Σουλτάν. Στην Μεϊλισερβέτ άρεσε τόσο πολύ τη ζωή του παλατιού, αποφάσισε ότι δεν θα φύγει. Η Ρεφιά Σουλτάν πήρε την Μεϊλισερβέτ στο παλάτι και της έδωσε ειδική εκπαίδευση. Στις 8 Ιουνίου 1874 η Μεϊλισερβέτ παντρεύτηκε τον Μουράτ στο Παλάτι Ντολμαμπαχτσέ. Ένα χρόνο αργότερα γέννησε τον μοναδικό της παιδί, μια κόρη την Φεχιμέ Σουλτάν.

Η Μεϊλισερβέτ Καντινεφέντι πέθανε μετά από μια σύντομη ασθένεια στις 3 Δεκεμβρίου 1903 στο Παλάτι Τσιραγάν στην Κωνσταντινούπολη σε ηλικία 49 ετών.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Ηλίας Ηλίας

Ο **Ηλίας Ηλίας** (1900 - 28 Φεβρουαρίου 1989) ήταν Έλληνας ιατρός και πολιτικός.

## Βιογραφία
Ήταν γιος του Αθανασίου Ηλία. Γεννήθηκε το 1900 και σπούδασε την Ιατρική Σχολή. Εξελέγη βουλευτής Γρεβενών στις εκλογές του 1974 λαμβάνοντας 5.119 ψήφους.

Πέθανε σε ηλικία 89 ετών τον Φεβρουάριο του 1989.

## Παραπομπές


## Πηγές
* 

Κατηγορία:Βουλευτές Γρεβενών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Δήμαρχοι Γρεβενών
Χαρίλαος Θυμιογιάννης

Ο **Χαρίλαος Θυμιογιάννης** (γράφεται και **Θυμογιάννης**,  1916 - 11 Ιανουαρίου 1989), του Ανδρέα, ήταν Έλληνας δικηγόρος και πολιτικός της Αριστεράς, ο οποίος υπηρέτησε ως βουλευτής.
## Βιογραφία
Γεννήθηκε το 1916, γιος του Ηπειρώτη δασκάλου Ανδρέα Θυμιογιάννη. Σπούδασε νομικά στη Θεσσαλονίκη και ήταν ενεργός στην Ομοσπονδία Κομμουνιστικών Νεολαιών Ελλάδας, κάτι για το οποίο κατά την περίοδο της δικτατορίας του Μεταξά υπέστη διώξεις και εκτοπίσεις. Ανέπτυξε αντιστασιακή δράση με το ΕΑΜ (όπως και όλη η οικογένειά του) και εργάστηκε ως δικηγόρος, υπερασπιζόμενος πολλές φορές αριστερούς αγωνιστές στα δικαστήρια.  Ο αδερφός του, Μενέλαος, είχε φυλακιστεί στη Μακρόνησο.

Εξελέγη βουλευτής Θεσσαλονίκης το 1950 με την Ένωση Δημοκρατικών Αριστερών, που αποτέλεσε μέρος της Δημοκρατικής Παράταξης. Ήταν ο πρώτος βουλευτής της Αριστεράς στη συμπρωτεύουσα μεταπολεμικά και ιδρυτικό στέλεχος της ΕΔΑ μαζί με τον Γιάννη Πασαλίδη. Ωστόσο, στις 10 Μαΐου 1950 έκανε δήλωση σύμπραξης με τους Αριστερούς Φιλελευθέρους και τον Ιούλιο του 1951 προσχώρησε στην κοινωνική ομάδα του Δημοκρατικού Συναγερμού. 

Την περίοδο 1952-58 (δύο θητείες) υπηρέτησε και ως δημοτικός σύμβουλος Θεσσαλονίκης. 

Μετά τη χούντα ο Χαρίλαος Θυμογιάννης αγωνίστηκε προκειμένου να συσπειρωθούν οι δυνάμεις των Αριστερών μέσω της ΚΕΑ και του ΚΚΕ.

Απεβίωσε σε ηλικία 73 ετών στη Θεσσαλονίκη και η κηδεία του έγινε στις 12 Ιανουαρίου 1989 από τον ιερό ναό του Αγίου Ελευθερίου Ντεπώ.

## Επιλεγμένες δημοσιεύσεις
*Το βιβλίο: Δοκίμιο: Βασίλης Φράγκος: Διαλεκτικός Περσοναλισμός, Περιοδικό Διαγώνιος, τ, 2, 1959, σελ. 76-78.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με τη Δημοκρατική Παράταξη
Κατηγορία:Μέλη του ΕΑΜ
Δημοσθένης Θεοχαρίδης

Ο **Δημοσθένης Θεοχαρίδης** (Αγραπιδιές Φλώρινας, 10 Ιουλίου 1914 – Φλώρινα, 20 Φεβρουαρίου 2019) ήταν Έλληνας δικηγόρος και πολιτικός. Υπήρξε βουλευτής Φλώρινας με διάφορα κόμματα για πολλές θητείες. Εξελέγη συνολικά για 8 βουλευτικές θητείες, ισοφαρίζοντας το ρεκόρ θητειών του Γεωργίου Ανδρεάδη. Την περίοδο του θανάτου του ήταν ο γηραιότερος εν ζωή πολιτικός της Νέας Δημοκρατίας.

## Σταδιοδρομία
Γεννήθηκε στις 10 Ιουλίου 1914 στις Αγραπιδιές Φλώρινας, γιος του Μιχαήλ και της Σουλτάνας. Σπούδασε νομική και άσκησε τη δικηγορία.

Εξελέγη βουλευτής Φλωρίνης με την ΕΠΕΚ στις εκλογές του 1951 και του εκλογές του 1952 και Φλωρίνης-Καστοριάς με την ΕΠΕΚ (Δημοκρατική Ένωση) στις εκλογές του 1956. Επανεξελέγη βουλευτής Φλωρίνης, με την Ένωση Κέντρου το 1961, το 1963 και το 1964. Την περίοδο της δικτατορίας (1967-1974), συνελήφθη και οδηγήθηκε στις φυλακές Αμαρουσίου.

Μεταπολιτευτικά ήταν υποψήφιος βουλευτής Φλωρίνης το 1974, με την Ένωση Κέντρου - Νέες Δυνάμεις, λαμβάνοντας 4.464 ψήφους. Το 1977 πολιτεύτηκε ξανά στη Φλώρινα, με την ΕΔΗΚ, χωρίς επιτυχία.

Επανεξελέγη βουλευτής με τη Νέα Δημοκρατία το 1981, με 7.007 ψήφους και το 1985.

Ήταν επίσης, ως προσωπική επιλογή του Καραμανλή, Γενικός Γραμματέας Βορείου Ελλάδος. 

## Έργο
### Αποξήρανση της Χειμαδίτιδος λίμνης
Τον Αύγουστο του 1953, ο τότε βουλευτής του ΕΠΕΚ, Δημοσθένης Θεοχαρίδης, με μια σειρά διπλωματικών και συνάμα αποτελεσματικών χειρισμών, κατόρθωσε να επιτύχει την ένταξη της Χειμαδίτιδος λίμνης (ως τότε έλους) στο πρόγραμμα δημοσίων επενδύσεων επί κυβερνήσεως Αλέξανδρου Παπάγου.

Η αποξήρανση της Χειμαδίτιδος λίμνης αποτέλεσε έργο - σταθμό για την ιστορία του νομού, καθώς δημιουργήθηκαν συνολικά 24.000 στρέμματα καλλιεργήσιμων εκτάσεων, που απέδωσαν σταθερό εισόδημα στις άκληρες και πενέστερες οικογένειες της περιοχής.

Η ολοκλήρωση του έργου έμελλε να προσδώσει στη Φλώρινα τον χαρακτηρισμό της γεωργικής/αγροτικής περιοχής, ο οποίος ενισχύθηκε περαιτέρω το 1964 με την εγκατάσταση μηχανισμού αρδεύσεως στην ευρύτερη περιοχή της λίμνης των Πρεσπών, την οποία εισηγήθηκε ο ίδιος ο Θεοχαρίδης και αποδέχτηκε  ο τότε υπουργός Γεωργίας της Ενώσεως Κέντρου Αλέξανδρος Μπαλτατζής.

## Θάνατος
Απεβίωσε τις πρώτες πρωινές ώρες της Τετάρτης 20 Φεβρουαρίου 2019, μετά από ολιγοήμερη νοσηλεία, σε ηλικία 104 ετών. Η κηδεία του πραγματοποιήθηκε την Πέμπτη 21 Φεβρουαρίου και θάφτηκε στο κοιμητήριο της γενέτειράς του, στην Τοπική Κοινότητα Αγραπιδιάς Δήμου Αμύνταιου. Την περίοδο του θανάτου του ήταν ο γηραιότερος εν ζωή πολιτικός της Νέας Δημοκρατίας.

## Παραπομπές


Κατηγορία:Βουλευτές Φλώρινας
Κατηγορία:Έλληνες αιωνόβιοι
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Φλώρινας - Καστοριάς
Σχέσεις Ελλάδας-Ιρακινού Κουρδιστάν

Οι **σχέσεις Ελλάδας-Ιρακινού Κουρδιστάν **αναφέρονται στις** **διμερείς σχέσεις μεταξύ της Ελλάδας και του Ιρακινού Κουρδιστάν Η Ελλάδα έχει ένα οικονομικό και εμπορικό γραφείο στο Αρμπίλ, την πρωτεύουσα του Ιρακινού Κουρδιστάν, ενώ η Περιοχή του Κουρδιστάν δεν έχει αντιπροσωπεία στην Ελλάδα. 

Τον Φεβρουάριο του 2017, ο Έλληνας Υπουργός Εξωτερικών Νίκος Κοτζιάς, περιέγραψε ότι το Κουρδιστάν έχει γεωστρατηγικό ρόλο στην περιοχή και αποτελεί σημαντικό στοιχείο στην ελληνική γεωστρατηγική πολιτική, και αυτοί ήταν οι λόγοι που η Ελλάδα άνοιξε ένα γενικό προξενείο στο Αρμπίλ τον Μάιο του 2016. Σε μια συνέντευξη στον Alpha 98.9, ο Κοτζιάς, δήλωσε ότι το Κουρδικό δημοψήφισμα ανεξαρτησίας τον Σεπτέμβριο του 2017 εγγυάται από το Ιρακινό σύνταγμα και η Περιοχή του Κουρδιστάν έχει δικαίωμα να το πραγματοποιήσει. Ο αντιπρόεδρος τηςΝέας Δημοκρατίας Άδωνις Γεωργιάδης δήλωσε ότι το κόμμα του στηρίζει το δημοψήφισμα και το Κουρδικό δικαίωμα αυτοδιάθεσης.

Ο Κούρδος Υπουργός Εξωτερικών Φαλάχ Μουσταφά Μπακίρ επισκέφθηκε την Αθήνα τον Νοέμβριο του 2015 και συναντήθηκε με τον Έλληνα Αναπληρωτή Υπουργό Εξωτερικών Δημήτρη Μάρδα και τον Γενικό Γραμματέα Διεθνών Οικονομικών Σχέσεων Γιώργο Τσίπρα. Στη μάχη κατά του Ισλαμικού Κράτους, η ελληνική κυβέρνηση αποφάσισε να ενισχύσει τους Κούρδους στρατιώτες (Πεσμεργκά) με όπλα και πυρομαχικά.

Σε μια συνέντευξη στο Κουρδιστάν 24, ο Έλληνας Υπουργός Μετανάστευσης Γιάννης Μουζάλας δήλωσε ότι οι Έλληνες και Κούρδοι της Ελλάδας έχουν εξαιρετικούς δεσμούς. Η ελληνική κοινότητα στην Περιοχή του Κουρδιστάν υπολογίζεται γύρω στα 30 με 50 άτομα. Μια έκθεση του 2004 ανέφερε ότι ο συνολικός αριθμός των Ιρακινών στην Ελλάδα είναι ανάμεσα στα 5.000 με 40.000 άτομα.

Πολλές ελληνικές εταιρείες δραστηριοποιούνται στο Ιρακινό Κουρδιστάν, συμπεριλαμβανομένων των κατασκευαστικών εταιρειών, εταιρειών τροφίμων και των εταιρειών ενέργειας. Οι ελληνικές επενδύσεις στην περιοχή ανέρχονται σε περίπου 2 δισ. ευρώ.

## Ιστορία
Το 2012, ο Έλληνας πρέσβης στο Ιράκ Μερκούριος Καραφώτιας επισκέφθηκε το Αρμπίλ και συναντήθηκε με τον Κούρδο Πρόεδρο Μασούντ Μπαρζανί, ο οποίος δήλωσε ότι: "ο λαός μας έχει μια παλιά σχέση το ένα με το άλλο. Εκτιμούμε τους δεσμούς που ήδη υπάρχουν μεταξύ μας, και είμαστε έτοιμοι να συντονιστούμε και να συνεργαστούμε για την περαιτέρω ανάπτυξη αυτών των σχέσεων." Η Ελληνίδα Αναπληρώτρια Γενική Γραμματέας Διεθνών Οικονομικών Σχέσεων και Αναπτυξιακής Συνεργασίας Μαγδαληνή Καρακόλη επισκέφθηκε το Αρμπίλ το 2014 και συναντήθηκε με τον Κούρδο Υπουργό Εξωτερικών Φαλάχ Μουσταφά. Οι δυο τους συζήτησαν σε ποιες περιοχές θα μπορούσε να αυξηθεί η διμερής συνεργασία και η Καρακόλη δήλωσε ότι "Απολαμβάνουμε ένα ισχυρό δεσμό φιλίας με το Κουρδιστάν". Σε μια συνέντευξη με την Καθημερινή, το 2014, ο Αρχηγός του Επιτελείου του Πρωθυπουργού και της Περιφερειακής Κυβέρνησης του Κουρδιστάν Σαφίν Ντιζαγί δήλωσε ότι η Ελλάδα είχε μια δυναμική επιχειρηματική και διπλωματική παρουσία στην Περιοχή του Κουρδιστάν και ότι η Κουρδική κυβέρνηση εκτίμησε την αλληλεγγύη προς τους Κούρδους.

## Παραπομπές & Υποσημειώσεις


Ιρακ
Ελλαδα
Παύλα (ποταμός)

Ο **Ξάνθος** ή **Παύλα** είναι ποταμός στη βορειοδυτική Ελλάδα και τη νότια Αλβανία. Η πηγή του βρίσκεται στα όρη Τσαμαντά στην Ελλάδα, κοντά στο χωριό Αμπελώνας της Θεσπρωτίας. Ρέει δυτικά στην Αλβανία, στα χωριά Βαγγαλάτι και Σκάλα και εκβάλλει στο Ιόνιο πέλαγος λίγα χιλιόμετρα νοτιοδυτικά του αρχαιολογικού χώρου Βουθρωτού. Υπάρχει μια γέφυρα που διασχίζει τον ποταμό κοντά στο χωριό Αμπελώνας, χτισμένη το 1798.

## Παραπομπές


Κατηγορία:Ποταμοί της Αλβανίας
Κατηγορία:Ποταμοί της Ηπείρου
Τριφθοριούχο βισμούθιο

μικρογραφία|Χημική δομή του τριφθοριούχου βισμουθίου
Το **τριφθοριούχο βισμούθιο** είναι ανόργανη χημική ένωση, άλας του βισμουθίου με χημικό τύπο **BiF<sub>3</sub>**. Είναι γκριζόλευκη σκόνη με σημείο τήξεως 649°C και πυκνότητα 5,32 γραμμάρια ανά κυβικό εκατοστό.

Υπάρχει στη φύση με τη μορφή του σπάνιου ορυκτού γκανανίτης.

## Σύνθεση
Το BiF3 μπορεί να παρασκευασθεί με επίδραση υδροφθορικού οξέος πάνω σε τριοξείδιο του βισμουθίου

:Bi2O3 + 6 HF → 2 BiF3 + 3 H2O

## Δομή
Το α-BiF3 κρυσταλλώνεται στο κυβικό σύστημα (Σύμβολο Pearson cF16). Το β-BiF3 έχει τη δομή του φθοριούχου υττρίου, δηλαδή το άτομο του βισμουθίου συνδέεται με 9 άτομα φθορίου σε παραμορφωμένα τριγωνικά πρίσματα. Αυτή η δομή θεωρείται γενικώς ιοντική και έρχεται σε αντίθεση με τα φθορίδια των ελαφρότερων μελών της Ομάδας 15, όπως τον τριφθοριούχο φωσφόρο, το τριφθοριούχο αρσενικό και το τριφθοριούχο αντιμόνιο, όπου ξεχωριστές και ενιαίες μοριακές μονάδες MX3 είναι παρούσες στο στερεό.

## Αντιδράσεις
Το τριφθοριούχο βισμούθιο είναι σχεδόν αδιάλυτο στο νερό και δεν επηρεάζεται από αυτό. Δεν σχηματίζει εύκολα σύμπλοκά του, από τα οποία είναι γνωστά το BiF3.3HF και το BiF4− στην ένωση NH4BiF4 . Η ένωση προσθήκης H3BiF6 υδρολύεται από το νερό, σχηματίζοντας BiOF.

## Παραπομπές


Κατηγορία:Ενώσεις βισμουθίου
Κατηγορία:Ανόργανες ενώσεις φθορίου
Διοξείδιο του βαναδίου

Το **διοξείδιο του βαναδίου** ή **οξείδιο του τετρασθενούς βαναδίου** είναι ανόργανη χημική ένωση, οξείδιο του βαναδίου με χημικό τύπο **VO<sub>2</sub>**. Είναι ένα σκούρο μπλε στερεό. Πρόκειται για επαμφοτερίζουσα χημική ένωση, που διαλύεται σε μη οξειδωτικά οξέα δίνοντας το μπλε ιόν [VO]2+ (βαναδύλιο), αλλά και σε βάσεις δίνοντας το καφετί ιόν [V4O9]2− ή, σε ακόμα υψηλότερο pH, το [VO4]4−. Το VO2 έχει μία μετάβαση φάσεως πολύ κοντά στη θερμοκρασία δωματίου, περίπου στους 66&nbsp;°C, κατά την οποία η ηλεκτρική αγωγιμότητα, η αδιαφάνεια και άλλες φυσικές ιδιότητες μεταβάλλονται κατά αρκετές τάξεις μεγέθους. Εξαιτίας αυτού, η ουσία έχει χρησιμοποιηθεί πολύ σε επιστρώσεις επιφανειών, αισθητήρες και απεικονιστικές διατάξεις. Οι δυνητικές εφαρμογές του διοξείδιο του βαναδίου περιλαμβάνουν τη χρήση του και σε συσκευές μνήμης.

## Παραπομπές


Κατηγορία:Ενώσεις βαναδίου
Ινές Ενρίκες

Η **Ινές Ενρίκες** (*Inês Henriques*) είναι Πορτογαλίδα αθλήτρια του βάδην. Είναι η πρώην κάτοχος του παγκόσμιου ρεκόρ στο μη ολυμπιακό αγώνισμα των 50 χιλιομέτρων βάδην γυναικών, τόσο σε δημόσια οδό με χρόνο 4 ώρες 5 λεπτά και 56 δευτερόλεπτα, όσο και μέσα σε στάδιο με χρόνο 4 ώρες 8 λεπτά και 26 δευτερόλεπτα. Το αγώνισμα αυτό σε δημόσια οδό διεξάχθηκε για πρώτη φορά σε Παγκόσμιο Πρωτάθλημα Στίβου το 2017 στο Λονδίνο και η Ενρίκες πήρε το χρυσό μετάλλιο σημειώνοντας το παραπάνω παγκόσμιο ρεκόρ.

Η Ινές Ενρίκες γεννήθηκε την Πρωτομαγιά του 1980 στο Σανταρέμ. Διεθνώς, εκτός από τη μεγάλη επιτυχία του 2017, έχει κερδίσει μόνο χάλκινα μετάλλια, στο Παγκόσμιο Κύπελλο Βάδην του 2010 (Τσιουάουα Μεξικού και στο Ιβηροαμερικανικό Πρωτάθλημα Στίβου του ίδιου έτους (Σαν Φερνάντο Ισπανίας). Αντιπροσώπευσε την Πορτογαλία στους Ολυμπιακούς Αγώνες της Αθήνας, του Λονδίνου και του Ρίο στο αγώνισμα των 20 χιλιομέτρων βάδην, όπου πήρε την 25η, τη 15η και τη 12η θέση αντιστοίχως.

Με το παγκόσμιο ρεκόρ της στα 50 χιλιόμετρα βάδην σε δημόσια οδό, που σημειώθηκε στις 13 Αυγούστου 2017, η Ινές Ενρίκες βελτίωσε κατά 5 λεπτά και 3 δευτερόλεπτα την προηγούμενη παγκόσμια επίδοση, που κατείχε η Σουηδή Μόνικα Σβένσον από τις 21 Οκτωβρίου 2007.

## Παραπομπές


## Εξωτερικοί σύνδεσμοι
* Το «προφίλ» της αθλήτριας στον ιστότοπο της IAAF

Κατηγορία:Βαδιστές
Κατηγορία:Πορτογάλοι αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Αθανάσιος Σκαλτσογιάννης

Ο **Αθανάσιος Σκαλτσογιάννης** (Αιτωλικό 1878 - Αθήνα ?), ήταν στρατιωτικός κι αθλητής του Εθνικού Γ.Σ. και διακρίθηκε στο άλμα είς μήκος, στην πάλη στην γυμναστική, το τριπλούν και στα 110 μέτρα εμπόδια.

Ο παππούς του ήταν αγωνιστής του 1821 και ο ίδιος υπαξιωματικός του πυροβολικού, Σκοτώνεται στο καθήκον με αυτοθυσία και γενναιότητα, προσπαθώντας να αποτρέψει την απόδραση ενός κρατούμενου στις τότε φυλακές της Αθήνας. Η θυσία του είναι σύμβολο αφοσίωσης, υπευθυνότητας και γενναιότητας, θυμίζοντας σε όλους μας το δύσκολο και συχνά επικίνδυνο έργο των σωφρονιστικών υπαλλήλων. Η μνήμη του τιμάται με σεβασμό και ευγνωμοσύνη. Είχε σπουδάσει νομικά και πήρε μέρος στον Α΄ Βαλκανικό Πόλεμο.

Στα Τήνια του 1895 ήταν 1ος στο άλμα απλούν εις μήκος μετά δρόμον από βατήρα, 4ος στο τριπλούν, δεύτερος στο δίζυγο, δεύτερος στο ιππικό εφαλτήριο, και δεύτερος σε γυμναστικές ασκήσεις εις τραπέζιον. Στο πρώτο Πανελλήνιο πρωτάθλημα στίβου το 1896 ήταν δεύτερος στα 110 μέτρα με εμπόδια , και δεύτερος στο άλμα εις μήκος με επίδοση 5.68. Στους Παναχαϊκούς αγώνες της Πάτρας το 1896 ήταν δεύτερος στο μήκος, στο άλμα εις ύψος και στα 400 μέτρα. 

Στον πρώτο ιστορικά πανελλήνιο πίνακα εθνικών επιδόσεων του 1896 ο Σκαλτσογιάννης ήταν πρώτος κάτοχος των πανελλήνιων ρεκόρ στο μήκος και στο επί κοντώ.

Συμμετείχε στους Πρώτους Ολυμπιακούς αγώνες του 1896 στην Αθήνα, όπου πήρε μέρος χωρίς επιτυχία στο άλμα είς μήκος και στα 110 μέτρα με εμπόδια.

## Παραπομπές


## Πηγές
* Πέτρου Λινάρδου, Φάνη Σκύφτρα, *100 χρυσά χρόνια προσφοράς στον αθλητισμό, Εθνικός Γυμναστικός Σύλλογος*, Έκδοση Γ. Δετοράκης Α.Ε.Β.Ε., Αθήνα 1995

Κατηγορία:Έλληνες αθλητές του άλματος εις τριπλούν
Κατηγορία:Αθλητές στίβου Εθνικού ΓΣ
Κατηγορία:Έλληνες αξιωματικοί του πυροβολικού
Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες αθλητές της ενόργανης γυμναστικής
Κατηγορία:Παλαιστές Εθνικού ΓΣ
Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Αχλαδόκαστρο Αιτωλοακαρνανίας

Το **Αχλαδόκαστρο** είναι μικρό ορεινό χωριό της της Στερεάς Ελλάδας στην Περιφερειακή Ενότητα Αιτωλοακαρνανίας.

## Γεωγραφία - Ιστορία
Το Αχλαδόκαστρο είναι χτισμένο στις νοτιοδυτικές πλαγιές του όρους Αλωνάκι και στην προβολή του όρους Βουνάκι (1.005 μ.) σε υψόμετρο 725 μέτρα. Η παλαιά ονομασία του, από την εποχή της τουρκοκρατίας, είναι *Αρτοτίβα* και το 1828 μετονομάστηκε σε Αχλαδόκαστρο, που η ονομασία του προήλθε από τη σύνθεση των λέξεων "αχλάδι" + "κάστρο" εξ΄ αιτίας της μεγάλης παραγωγής αχλαδιών της περιοχής και των κάστρων που υπάρχουν λόγω της φυσικής του τοποθεσίας.

Σημαντικά αξιοθέατα εντός του χωριού είναι ο Ιερός Ναός Αγίου Νικολάου και το Δημοτικό σχολείο, το οποίο σήμερα λειτουργεί ως Λαογραφικό Μουσείο. Εκτός του χωριού, πολύ αξιόλογο είναι το γεφύρι της Αρτοτίβας ή "Καμάρα", το παλαιότερο στον ποταμό Εύηνο, κτισμένο στο στενότερο σημείο του, όπου το 1818 έγινε μάχη μεταξύ του τοπικού οπλαρχηγού Ι. Αγγελάκη με τον Γιουσούφ Αράπη. Το 1995, με το ΥΠΠΟ/ΑΡΧ/Β1/Φ33/39725/1077  ΦΕΚ 798/14-9-1995 χαρακτηρίστηκε, εξ΄ αιτίας της ιστορικής και αρχιτεκτονικής της σημασίας, ως ιστορικό διατηρητέο μνημείο. Άλλο αξιοθέατο είναι η τοποθεσία "Καστράκι" , όπου βρέθηκαν κεραμίδια με επιγραφές, αρχαίο νόμισμα με την επιγραφή «Πρόσχιον» καθώς και τα εξωκλήσσια του Αγίου Γεωργίου, του Προφήτη Ηλία (Αϊ-Λιάς) και της Αγίας Παρασκευής.

## Διοικητικά στοιχεία
Το χωριό αναφέρεται επίσημα, μετά την απελευθέρωση, ως *Αρτοτίβα* το 1835 με το ΦΕΚ 19Α - 07/12/1835 να προσαρτάται στον τότε δήμο Προσχίου. Το 1919 με το ΦΕΚ 112Α - 25/05/1919 ορίστηκε έδρα της ομώνυμης νεοϊδρυθείσας κοινότητας και το 1928 με το ΦΕΚ 156Α - 08/08/1928 μετονομάστηκε σε Αχλαδόκαστρο*.* Με την εφαρμογή του προγράμματος Καλλικράτης αποτελεί την Τοπική Ενότητα Αχλαδοκάστρου και ανήκει στη Δημοτική Ενότητα Πλατάνου του Δήμου Ναυπακτίας. Σύμφωνα με την απογραφή πληθυσμού και κατοικιών του 2011 που αφορούν το μόνιμο πληθυσμό της χώρας στο Αχλαδόκαστρο απογράφησαν 106 κάτοικοι.

### Απογραφές πληθυσμού

## Παραπομπές


## Εξωτερικοί σύνδεσμοι
* Διοικητικές μεταβολές του Αχλαδόκαστρου από την Ε.Ε.Τ.Α.Α.
* Αχλαδόκαστρο από το http://klepanafpaktias.blogspot.gr
* Τοξωτό γεφύρι της Αρτοτίβας. aetolia.gr. Ανακτήθηκε: 29/11/2017.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
999 (αριθμός)

Το **999** (*εννεακόσια ενενήντα εννέα*) είναι σύνθετος αριθμός μετά το 998 και πριν το 1000.

## Ιδιότητες
* Είναι περιττός αριθμός, καθώς δεν διαιρείται ακριβώς με το 2.
* Είναι σύνθετος αριθμός, καθώς πέρα από τον εαυτό του και το 1 διαθέτει και άλλους αριθμούς ως διαιρέτες.
* Είναι παλινδρομικός αριθμός, καθώς προκύπτει ο ίδιος αριθμός όταν αντιστραφούν τα ψηφία του.

## Άλλα
* Το έτος 999 ή 999 π.Χ.
* Στον ελληνικό κώδικα Μπράιγ ο αριθμός εκφράζεται ως 
* Στην ελληνική νοηματική γλώσσα ο αριθμός εκφράζεται ως 
* Στον κώδικα Μορς ο αριθμός εκφράζεται ως 
* Στη Βέρμαχτ, η 999 Πειθαρχική Μεραρχία (*Bewährungstruppe 999*, *Strafdivision 999* -συχνά αναφέρεται ως τάγμα, *Strafbataillon 999*) ήταν ειδική, ποινική μονάδα, αποτελούμενη από στρατολογημένους Γερμανούς κρατούμενους στρατοπέδων συγκέντρωσης.
* Στον κινηματογράφο, το *[[Ποινικό Τάγμα 999]]* είναι γερμανική ταινία του 1960, με βάση το ομότιτλο μυθιστόρημα του Χάιντς Κονζάλικ.
* To 999 σε αρκετά κράτη (Ηνωμένο Βασίλειο, Σαουδική Αραβία, Μπανγκλαντές, Μυανμάρ, Μαλαισία κ.ά.) είναι τηλεφωνικός αριθμός έκτακτης ανάγκης, για επέμβαση της αστυνομίας (Άμεση Δράση), της πυροσβεστικής, της ακτοφυλακής, ή για παροχή πρώτων βοηθειών.
* 999 είναι το όνομα αγγλικού πανκ-ροκ συγκροτήματος.

## Παραπομπές


## Εξωτερικοί σύνδεσμοι

* Prime Curios! 999 - primes.utm.edu
* Properties of the number 999 - numberempire.com

999